El Fontego del Mégio, , el ze un pałaso de Venesia, situà inte'l sestier de Santa Croze e afasà so'l Canal Grando, darénte a'l Fontego de i Turchi e danansi a ła Cieza de San Marcuoła de Canaregio. Costruìo inte el XIII sècoło da ła Repùblega de Venesia, el Fontego su'l scominsio el ze stà magazen de'l formento. Po' ła spesiałizasion de tałe Fontego ła ze pasada a'l megio, ben ałimentare de'l cual el pałaso el ze stà el sentro de racolta sitadina fin a ła cazùa de ła Repùblega inte'l 1797, co ła s'a sfantà. Ancùo el ospita na scoła ełementàr. Fasada de łe più desconse de'l Canal Grando, el Fontego de'l megio el ze na tìpega strutura de fontego. La forometria ła ze costituìa da tre picołi portałi retangołari e da trèdeze verture picenine cuadrangołari disposte su tre łivełi. I ełementi de decoro i ze esensialmente do: so ła somità na fiła de merli e in pozision sentral un basoriłievo co Leon de San Marco, sinboło tacà su onji edifisio pùblego da ła Repùblega . Marcello Brusegan. Roma, Newton & Compton, 2005. ISBN 978-88-365-4347-2. . 3 ed. Milano, Touring Editore 2007, ISBN 978-88-365-4347-2.